Sebagéyan ageng notasi matématika ingkang dipungunakaken sapunika boten dipunpanggihaken dumugi abad ka-16.[18] Nalika abad ka-18, Euler gadhah tanggel waler dhumateng kathah notasi ingkang dipungunakaken sapunika. Notasi modhèrn damel matématika langkung gampil kanggé para profésional, nanging para pamula asring manggihaken minangka satunggaling perkawis ingkang ngajrihi. Dumados pamadhetan ingkang langkung sanget: sakedhik lambang gadhah isi informasi ingkang sugih. Kados notasi musik, notasi matématika modhèrn gadhah tata ukara ingkang kaku lan ndadosaken informasi ingkang mbok menawi awrat menawi dipunserataken miturut cara sanès.